EkBass/fiwiki-20250220-pages-articles huggingface dataset:
Telšiain lääni

Telšiain lääni () on yksi Liettuan kymmenestä läänistä. Lääni sijaitsee maan läntisessä osassa. Läänissä on arviolta 141 293 asukasta (vuonna 2016) ja sen pinta-ala on 4 350 neliökilometriä. Sen keskus on Telšiai. == Aluejako == *Mažeikiain kunnallispiiri *Plungėn kunnallispiiri *Rietavasin kunta *Telšiain kunnallispiiri == Lähteet == == Aiheesta muualla == *
Johannes Alfthan

Johannes Alfthan (4. heinäkuuta 1830 Viipuri – 20. lokakuuta 1893 Tukholma) oli suomalainen toimittaja, kirjankustantaja ja ruotsiksi kirjoittanut kirjailija. Hän julkaisi valtaosan tuotannostaan Ruotsissa. Alfthanin vanhemmat olivat viipurilainen tukkukauppias ja kynttilätehtailija, kuvernementinsihteeri Anton Alfthan ja Helena Schroeder. Hän kävi Viipurin lukiota ja pääsi ylioppilaaksi 1847. Alfthan erotettiin Helsingin yliopistosta hänen esitettyään ajatuksia jotka olivat liian vapaamielisiä viranomaisille Euroopan hullun vuoden 1848 jälkimainingeissa. Hän muutti Viipuriin, ryhtyi 1851 kirjakauppiaaksi ja kustantajaksi sekä julkaisi Wiborg-lehteä 1855-1860. Liiketoimet eivät kuitenkaan sujuneet odotetusti ja niinpä Alfthan myi lopulta omistamasa kirjapainon, kirjakaupan ja sanomalehden. Hän asettui asumaan perheineen vaimonsa perinnöksi saamaan Vahvaniemen taloon. Konkurssin tehtyään ja vaimonsa kuoltua 1866 Alfthan muutti Tukholmaan perheen kahden vanhimman pojan kanssa kolmen nuoremman lapsen jäädessä Suomeen sukulaisten ja ystävien kasvatettavaksi. Ruotsissa Alfthan hankki elantonsa kirjallisilla töillä muun muassa romaanilla ja kertomuksilla. Hän toimi myös aikakauskirjojen avustajana. Alfthan eli loppuvuotensa suuressa köyhyydessä ja hän menetti näkönsä viimeisenä elinvuotenaan. Kenraali ja kuvernööri Georg von Alfthan oli Johannes Alfthanin veli. Osuustoimintamies, Hankkijan ensimmäinen toimitusjohtaja Benjamin Alfthan oli Johannes Alfthanin ja tämän puolison Viktorina Tavastin poika. == Teoksia == * Italine : lyriska skaldeförsök af I. J. Cederwaller & Son, Wiborg 1850 * Noveller och skizzer från Finland, Polen och Ryssland 1. Alb. Bonnier, Stockholm 1870 * Viborgska smällen : berättelse från slutet af femtonde seklet. Ebeling & Comp., Stockholm 1870 * Gotland i merkantilt, nautiskt och geografiskt afseende. S. Flodin, Stockholm 1871 * Kort Handbok i handelsvetenskapena. Kjellberg & Åström, Stockholm 1871-1874 * En sommarsaga från Finland, berättad af Johannes Alfthan. Alb. Bonnier, Stockholm 1872 * Nanny på Högklint : berättelse från Gotland. Stockholm 1872 * Gustaf Adolfs och Wallensteins första möte. J.W. Svensson, Stockholm 1873 * Magneten på Malta : berättelse. Gleerup, Stockholm 1881 * Molnbilder : dikter. Wiborg 1881 * Den förmodade nihilisten : berättelse. Gleerup, Stockholm 1882 * Ett godtgjordt ungdomsfel. Stockholm 1892 == Lähteet == * * Luettu 11.2.2010. * Antti Alfthan: Den Alfthanska Idebanken, Johannes Alfthanin elämänvaiheista viimeisessä kappaleessa * Antti Alfthan : Johannes Alfthan (1830-1893) kirjallinen toiminta == Aiheesta muualla == * Vapaasti ladattavia Johannes Alfthanin e-kirjoja Projekti Lönnrotilla Luokka:Suomenruotsalaiset kirjailijat Luokka:Suomalaiset toimittajat Luokka:Suomalaiset kirjankustantajat Luokka:Vuonna 1830 syntyneet Luokka:Vuonna 1893 kuolleet
Eräiden leipomotuotteiden valmistevero

Eräiden leipomotuotteiden valmistevero oli Suomessa 1964–1966 käytössä ollut valmistevero, jota kannettiin maassa valmistetuista ja maahan tuoduista leipomotuotteista niiden nettopainon mukaan. Veroa oli maksettava korpuista, korppujauhoista, kakuista, tanskalaisista wienerleivistä, kekseistä ja vohveleista. Kotimainen valmistaja sai tuotteiden raaka-aineiden kotimaisten ja maailmanmarkkinahintojen erotuksena maataloustuotteiden markkinointirahastosta valmisteveron suuruisen summan itselleen. Verosta oli vapautettu ulkomaille vietävät valmisteet.Laki eräiden leipomotuotteiden valmisteverosta, 621/1963. Tämän valmisteveron tarkoituksena oli ratkaista maataloudesta saatavien raaka-aineiden kotimaisten ja maailmanmarkkinahintojen erosta aiheutuva ongelma. Veron avulla luotiin sellainen järjestelmä, joka toisaalta oli EFTA-konvention mukainen ja toisaalta turvasi kotimaisen teollisuuden kilpailuedellytykset tuontisuojan alentuessa. Valmisteveroa kannettiin samansuuruisena sekä kotimaassa valmistetuista että maahan tuoduista tuotteista. Kotimainen valmistaja sai vähentää maataloustuotteiden markkinointirahastosta suoritettavaa määrää vastaavan summan maksettavasta valmisteverosta. Näin kotimaiset valmistajat eivät joutuneet maksamaan valmisteveroa tai anomaan palautusta, koska sekä valmistevero että vähennettävä hintaero olivat yhtä suuret. Tuontituotteista sen sijaan valmistevero kerättiin täysimääräisenä.Hallituksen esitys numero 132 vuoden 1963 valtiopäivillä. Vuosina 1967–1994 veron nimenä oli eräiden elintarviketuotteiden valmistevero. Veroa oli maksettava korpuista, korppujauhoista, rinkeleistä, rinkelitaikinasta tehdyistä tangoista, kaakuista, tanskalaisista wienerleivistä, kekseistä, vohveleista, suklaajäätelöstä sekä eräistä kastikkeista, keitoista ja liemistä. Vuonna 1968 verollisiksi tuotteiksi tulivat makeutettu kaakaojauhe, kaakaotahna sekä jäätelö- ja vanukasjauheet. Seuraavina vuosina verollisiksi tulivat muun muassa jauhetuista manteleista sokerin tai hunajan kera tehdyt massat, kääretortut, ruisleipä, muut ruokaleivät, ruisnäkkileivät. Vuodesta 1980 lähtien verollisten tuotteiden luettelo oli yli 5 sivua pitkä ja 1993 lähtien 9 sivun pituinen.Laki 684/1966 ja sen seuraajat. ==Lähteet== Luokka:Historialliset verot
Ziegfeld, naisten kuningas

Ziegfeld, naisten kuningas (The Great Ziegfeld) on Robert Z. Leonardin ohjaama yhdysvaltalainen musikaalielokuva vuodelta 1936. Se perustuu löyhästi Florenz Ziegfeldin (1867-1932) elämään ja ”Ziegfeld Follies” (1907-1931) revyysarjaan. Elokuvassa on muun muassa Walter Donaldsonin ja Irving Berlinin alkuperäistä musiikkia. Elokuva palkittiin parhaan elokuvan Oscarilla. Elokuva muistetaan ennen kaikkea Luise Rainerin näyttelijäsuorituksesta, josta hänet palkittiin parhaan naispääosan Oscarilla, sekä siitä että mukana oli alkuperäisen Ziegfeld Follies -revyyn esiintyjiä, muun muassa Fannie Brice (jonka elämästä musikaali Funny Girl kertoo).Gilliam == Näyttelijät == == Palkinnot == Voitetut Oscar-palkinnot: * elokuva – MGM ja Hunt Stromberg * naispääosa – Luise Rainer * tanssiohjaus – Seymour Felix, tanssinumerosta ”A Pretty Girl Is Like A Melody” Oscar-ehdokkuudet * ohjaus – Robert Z. Leonard * alkuperäinen käsikirjoitus – William Anthony McGuire * leikkaus – William S. Gray * lavastus – Cedric Gibbons, Eddie Imazu ja Edwin B. Willis == Lähteet == * === Viitteet === == Aiheesta muualla == * * * Luokka:Vuoden 1936 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Yhdysvaltalaiset mustavalkoelokuvat Luokka:Parhaan elokuvan Oscar-palkinnon saaneet elokuvat Luokka:Parhaan naispääosan Oscar-palkinnon saaneet elokuvat Luokka:Yhdysvaltalaiset elämäkertaelokuvat Luokka:Robert Z. Leonardin ohjaamat elokuvat Luokka:New Yorkissa tapahtuvat elokuvat Luokka:Metro-Goldwyn-Mayerin elokuvat
Timbres, espace, mouvement

Timbres, espace, mouvement: La nuit étoilée (”Värejä, tilaa, liikettä: Tähtikirkas yö”) on Henri Dutilleux’n kaksiosainen orkesterisävellys. Teos on omistettu Charles Munchille. Teoksen tilasi Mstislav Rostropovitš, jonka johtama Yhdysvaltain kansallisorkesteri kantaesitti teoksen 7. marraskuuta 1978. Teoksen alaotsikko viittaa Vincent van Goghin maalaukseen Tähtikirkas yö. Uusitussa versiossa vuodelta 1991 teokseen on lisätty välisoitto selloille; välisoitto erottaa teoksen kahta osaa. == Kokoonpano == * 4 huilua * 4 oboea * 4 klarinettia * 4 fagottia * 4 käyrätorvea * 3 trumpettia * 3 pasuunaa * tuuba * harppu * patarummut * lyömäsoittimet * celesta * 12 selloa * 10 kontrabassoa Luokka:Henri Dutilleux’n teokset Luokka:1970-luvun musiikkiteokset
Vilnan lääni

Vilnan lääni () on suurin Liettuan kymmenestä läänistä. Lääni sijaitsee maan itäisessä osassa ja sen keskus on maan pääkaupunki Vilna. Läänissä on arviolta 805 380 asukasta (vuonna 2016) ja sen pinta-ala on 9 731 neliökilometriä. == Aluejako == *Elektrėnain kunta *Šalčininkain kunnallispiiri *Širvintosin kunnallispiiri *Švenčionysin kunnallispiiri *Trakain kunnallispiiri *Ukmergėn kunnallispiiri *Vilnan kaupunkikunta *Vilnan kunnallispiiri == Lähteet == == Aiheesta muualla == *
Karpio

Karpio (, ) on vanha suomalainen kuivan tavaran tilavuuden mittayksikkö. Tavallisesti yksi karpio vastasi kolmasosa tynnyriä, kymmentä kappaa tai 21 kannua.Otavan iso tietosanakirja, Otava 1960–1965.Uusi tietosanakirja, Tietosanakirja oy 1960–1966. Kun yksi kappa on 4,58 litraa, on yksi karpio 45,8 litraa.Otavan iso tietosanakirja, hakusana kappa. Joillakin paikkakunnilla karpio tarkoitti tilavuusmittaa, jonka suuruus vaihteli 5–10 kapan välillä.Iso tietosanakirja, Otava 1931–1939. Karpionmaa tarkoitti pellon tai kasken pinta-alaa, johon voitiin kylvää yksi karpio viljaa. Sen suuruus vaihteli siten, että yksi karpionmaa vastasi puolta panninmaata tai 1/4–1/2 tynnyrinalaa. ==Lähteet== Luokka:Tilavuusyksiköt
Brujerizmo

__NOTOC__ Brujerizmo on meksikolaisen Brujería-yhtyeen albumi, joka julkaistiin Roadrunner Records -levymerkillä 7. marraskuuta 2000.Allmusic.com: Brujerizmo > Overview Billboardin Top Latin Albums -listalla levy ylsi 40. sijalle.Allmusic.com: Brujerizmo > Charts & Awards > Billboard Albums == Kappaleet == # # # # # # # # # # # # # == Kokoonpano == * Juan Brujo – laulu * Asesino – kitara, basso * Fantasma – basso, laulu * Güero Sin Fe – basso, laulu * Greñudo – rummut * Hongo – basso, kitara * Pinche Peach – laulu * Pititis – laulu * Hongo Jr. – rummut * Cristo de Pisto – kitara * Marijuano Machete – laulu == Arvostelut == * Allmusic: Allmusic review * NME: NME == Lähteet == == Aiheesta muualla == * * Luokka:Brujerían albumit Luokka:Vuoden 2000 albumit
Milan Jovanović (jalkapalloilija, s. 1981)

Milan Jovanović (, s. 18. huhtikuuta 1981 Bajina Bašta, Jugoslavia) on serbialainen jalkapalloilija. Hän on pelipaikaltaan hyökkääjä. == Ura == Jovanović teki ensiesiintymisensä Vojvodinassa kaudella 1999–2000. Vuonna 2003 hän siirtyi ukrainalaiseen Šah’tar Donetskiin, jossa peliaika jäi kuitenkin hyvin vähälle. Ennen siirtymistään Standard Liègeen vuonna 2006, hän pelasi kaksi vuotta Lokomotiv Moskovassa. Hän edusti myös belgialaista Anderlechtia. Jovanović pelasi ensimmäisen maaottelunsa Serbian maajoukkueessa 2. kesäkuuta 2007 Suomea vastaan. Hän onnistui samaisessa ottelussa myös maalinteossa, kun Serbia voitti ottelun 2–0. == Lähteet == == Aiheesta muualla == * Jovanovićin esittely ja tilastot Luokka:Serbialaiset jalkapalloilijat Luokka:Vuonna 1981 syntyneet Luokka:Elävät henkilöt
Titaanien taistelu

Titaanien taistelu voi viitata ainakin seuraaviin: * Titanomakhia, kreikkalaisen mytologian kuvaama taistelu kahden eri sukupolven jumalten välillä * Titaanien taistelu (Remember the Titans), Boaz Yakinin ohjaama tositapahtumiin pohjautuva elokuva vuodelta 2000 * Titaanien taistelu (Clash of the Titans), Louis Leterrierin ohjaama fantasiaelokuva vuodelta 2010 * Aku Ankan taskukirjan numero 480 vuodelta 2019. == Katso myös == * Clash of the Titans
Newark (Kalifornia)

Newark on kaupunki Alamedan piirikunnassa Kaliforniassa. Sen asukasluku oli vuoden 2010 väestönlaskennassa 42 573. Newarkilla on pinta-alaa 36,0 km². Tästä on vettä vain 0,06 km². Kaupungin pormestarina toimii nykyisin demokraattisen puolueen Alan L. Nagy. == Suurimmat työnantajat == # Työnantaja Työntekijöiden lkm. 1 Newarkin koulupiiri 700 2 WorldPac 280 2 FullBloom Baking Company 280 4 Risk Management Solutions 270 5 SMART Modular Technologies 249 6 Cargill Salt 182 7 Newarkin kaupunki 176 8 Valassis 166 9 Staples 154 10 The Home Depot 129 (2009-2010)http://www.ci.newark.ca.us/images/uploads/finance/pdfs/Newark_CAFR_FINAL_1-12-2011.pdf (s. 121) == Lähteet == Luokka:Kalifornian kaupungit Luokka:Alamedan piirikunnan maantiede
Fairfield (Kalifornia)

Fairfield on kaupunki Solanon piirikunnassa Kaliforniassa lähellä viininviljelysaluetta Napa-laaksoa. Vuoden väestönlaskennassa sen asukasluku oli 96 178\. Asukastiheys oli tuolloin 986,3/km². Kaupungin pinta-ala on 98,8 km², josta vettä 3,3 km². Kaupungin on perustanut 1859 kapteeni Robert H. Waterman. Siellä on Travisin lentotukikohta ja Jelly Belly -makeistehdas. Sen sisarkaupunki on Suisun City, joka on sen naapurikaupunki. File:Downtown Fairfield.jpg|Texas Street. File:Solanocountygovoffice.jpg|Solanon piirikunnan virastotalo. File:Jelly Belly Headquarters - Fairfield, California 03.jpg|Jelly Belly-makeistehdas. File:60thogroup-21as-c-17.jpg|Yhdysvaltain ilmavoimien kuljetuskone Travisin lentotukikohdalla. == Lähteet == == Aiheesta muualla == Luokka:Kalifornian kaupungit
Catwalk (yhtye)

Catwalk oli 1980-luvulla toiminut suomalainen hard rock -yhtye, joka otti vaikutteensa 1960–1970-lukujen vaihteen artisteilta kuten Jimi Hendrix, Cream ja Led Zeppelin. Kokeneista tamperelaismuusikoista koostunut Catwalk oli suosittu livebändi, muttei milloinkaan tehnyt varsinaista läpimurtoa. Kaksi albumia julkaisseen yhtyeen tunnetuimmat jäsenet olivat myöhemmin Kummeli- ryhmässä vaikuttaneet Heikki Silvennoinen ja Heikki Vihinen, joka esiintyi Catwalkissa taiteilijanimellä ”Pointero”. == Diskografia == === Albmit === *Catwalk (1985) *Love Is on the Line (1986) === Singlet === *If You Wanna / Fire (1984) *Take Me / Why Can't I Do It Right (1985) *White Room / Valerie (1987) == Lähteet == Luokka:Suomalaiset hard rock -yhtyeet
Remillard

Remillard on aavekaupunki Alamedan piirikunnassa Kaliforniassa. Se sijaitsee n. 8 kilometrin päässä Livermoresta. Kaupungin korkeus merenpinnasta on 113 metriä. == Lähteet == Luokka:Kalifornian aavekaupungit Luokka:Alamedan piirikunnan maantiede
RQ

RQ voi tarkoittaa ainakin seuraavaa: *RQ-1 Predator, yhdysvaltalaisvalmisteinen vakoilulennokkijärjestelmä * *RuneQuest, roolipeli
Gaiole in Chianti

Gaiole in Chianti on kunta Italian Toscanassa. Se sijaitsee Sienan maakunnassa. Asukkaita kunnassa on vajaat 3 000\. == Historiaa == Gaiole on kehittynyt Massalonejoen laaksoon, mikä on ollut sopiva paikka kaupan käynnille. Laakso on ollut asuttu jo ensimmäisellä vuosituhannella. Ihmiset ovat tulleet ympäröiviltä kukkuloilta käymään kauppaa, ja Gaiolesta on tullut koko laakson keskus. Viralliset dokumentit vuodelta 1215 osoittavat paikan tärkeyden kauppapaikkana jo varhain. Alueen tärkeys lisääntyi vuonna 1300 lähikaupunkien sotilasliiton ”Lega del Chianti” synnyttyä. Se kattoi Gaiolen lisäksi myös Raddan ja Castellinan. Liitto muodosti seudulle poliittiset ja hallinnolliset rajat Firenzen alaisuudessa, joka tarvittaessa edellytti sekä rahaa että sotilaita. Koska Gaiole sijaitsee Firenzen ja Sienan välisellä rajalla, oli se vuosisatoja jatkuvien hyökkäysten ja ryöstelyiden kohteena, kunnes vuonna 1555 Firenze lopullisesti kukisti Sienan. Lain takaama järjestelmä jatkui kuitenkin Medicin ja Lorenan aateliperheiden alaisuudessa vuoteen 1776 saakka, minkä jälkeen Chiantin kunnat ovat olleet nykyisellään. == Nähtävyyksiä == Gaiole in Chiantin kylässä olevien nähtävyyksien lisäksi on lähiseudulla myös linna, Castello di Meleto, joka toimii myös hotellina, sekä entinen luostari, Badia a Coltibuono. == Lähteet == * Gaiole in Chianti - Region and Itineraries, Produced by Comune di Gaiole in Chianti and Assessorato al Turismo di Gaiole in Chianti 2009 * Firenze ja Toscana, Tammi 2007 === Viitteet === == Aiheesta muualla == *
Jalalabadin lentoasema

Jalalabadin lentoasema on viiden kilometrin päässä Jalalabadin kaupungista sijaitseva lentoasema Afganistanissa, joka on nykyisin ainoastaan sotilaallisessa käytössä. Lentoasemalla on yksi asfalttipäällysteinen 2 218 metriä pitkä kiitotie. == Lentoyhtiöt ja kohteet == *Khyber Afghan Airlines == Lähteet == == Aiheesta muualla == *Jalalabadin lentoaseman sotilaallinen rooli Luokka:Afganistanin lentoasemat
Tracy (Kalifornia)

Tracy on kaupunki San Joaquinin piirikunnassa Kaliforniassa. Sen asukasluku oli vuoden 2010 väestönlaskennassa 82 922\. Asukastiheys oli tuolloin 1 046,5 asukasta/km². Kaupungilla on pinta-alaa 54,4 km². Tämä alue ei sisällä lainkaan vettä. Tracyn nykyinen pormestari on Joshua Silveira. ==Kuvia kaupungista== Tiedosto:Downtown Tracy.jpeg|Keskustaa Tiedosto:Tracy City Hall Front.jpeg|Tracyn kaupungintalo Tiedosto:Tracy vineyard.jpeg|Viinitila Tracyssa Luokka:Kalifornian kaupungit
Tarin Kowt

Tarin Kowt (, ) on Uruzganin maakunnan hallinnollinen pääkaupunki Afganistanissa. Kaupungissa asuu 2; 318 asukasta vuoden 2012 väestönlaskennan mukaan.World Gazeteer , viitattu 8.5.2012. Kaupungin tärkein liikenneyhteys on Tarin Kowtin lentoasema, josta afganistanilainen Kam Air operoi lentoja maan pääkaupunkiin Kabuliin. ==Lähteet== == Aiheesta muualla == Luokka:Afganistanin kaupungit Luokka:Uruzganin maakunta
Seinäjoki United

Seinäjoki United on vuonna 2000 perustettu maahockeyseura Seinäjoelta. United pelaa Maahockeyn SM-sarjassa ja on voittanut maahockeyn Suomen mestaruuden viidesti vuosina 2008, 2010, 2011, 2012 ja 2017. Kausilla 2005, 2007 ja 2009 United voitti pronssia. Kaudella 2013 United voitti hopeaa. 2017 United voitti ensimmäistä kertaa järjestetyn Hockey5 miesten suomenmestaruuden joka järjestettiin SM-viikon yhteydessä Tampereella. == Saavutukset == ===Maahockey=== * SM-kulta: 2008, 2010, 2011, 2012, 2017 * SM-hopea: 2013, 2014, 2015, 2016 * SM-pronssi: 2005, 2007, 2009 ===Indoorhockey=== * SM- pronssi: 2010, 2011, 2012, 2014, 2015, 2016 * SM-hopea: 2013 === Hockey5 === *SM-kulta: 2017 == Joukkue == === Pelaajat === * Mikko Kytöniemi * Aatu Samppala * Markku Rinne * Pekka Jalonen * Mikko Hämäläinen (C) * Petri Jalonen * Mikael Ojala * Henri Ruohonen * Juha Hakanen * Mikael Hämäläinen * Sammy Saarinen * Santeri Karjalainen * Mikko Fiskaali * Jaakko Pihlaja * Jari Lehto * Niko Kujala === Maalivahdit === * Aki Itävaara * Anssi Ojala === Valmentajat ja taustahenkilöt === * Anssi Ojala * Petri Jalonen * Jarmo Lehto == Aiheesta muualla == *Seuran kotisivut Luokka:Suomalaiset maahockeyseurat Luokka:Seinäjokelaiset urheiluseurat Luokka:Vuonna 2000 perustetut urheiluseurat
Psiheja

Psiheja, , on venäläinen alternative/cybercore-yhtye. Yhtye perustettiin Kurganissa, Venäjällä, vuonna 1996. Alkuperäisessä kokoonpanossa olivat Dmitri Porubov, Andrei Efimov ja Anatoli Kacharin. Vuoden 1997 lopussa yhtyeeseen liittyi Aleksei Kinerejš. Vuonna 1998 Dmitri Porubov uusi Psihejan kokoonpanoa. Uudessa kokoonpanossa oli Igor Statnyh, Aleksei Kinerejš alkuperäisestä kokoonpanosta ja Andrei Zyrjanov. Laajan keikkailun aikana yhtyeeseen löysi tiensä myös Aleksandr Jakovlev. Yhtyeen oli tarkoitus muuttaa Pietariin, mutta Zyrjanov ei voinut lähteä mukaan. Niinpä hänen tilalleen otettiin Andrej Opletajev. Vuonna 2000 kaikki jäsenet muuttivat Pietariin. Tässä vaiheessa Zyrjanov oli taas mukana yhtyeen toiminnassa. Vuonna 2001 rumpali Kinerejšin paikalle tuli Vjatšeslav Kotšarin. Vuonna 2004 yhtye sai lopullisen kokoonpanonsa, kun Jevgeni Lure liittyi bändiin. Igor Statnyh poistui yhtyeestä vuonna 2007 ja perusti Andrei Zyrjanovin kanssa yhtyeen nimeltä PROdukty24. Zyrjanov pysyi kuitenkin mukana Psihejan toiminnassa. == Nykyinen kokoonpano == * Dmitri Porubov - laulu, kitara * Andrej Zyrjanov - basso, laulu, lyömäsoittimet * Jevgeni Lure - DJ, scratch * Vjatšeslav Kotšarin - rummut * Slava Galašin - kitara == Tuotanto == Psihejan kahdeksan albumia ovat ilmestyneet seuraavassa järjestyksessä: *"Психея" *"Каждую Секунду Пространства" *"Навсегда" *"Шлюха" *"Герой Поколения Бархат" *"La Romantique Collection" *"Мишень" *"ПЕСНИТРУЩОБНАДЕЖДЫРАЗБИТЫХСЕРДЕЦ" == Muuta == Psiheja on venäjää ja tarkoittaa psyykeä. == Aiheesta muualla == * Psihejan MySpace-sivusto * Psihejan kotisivut Luokka:Venäläiset alternative rock -yhtyeet
Tietomies

Tietomies eli Teknillinen Kirjeoppilaitos Tietomies oli kirjeopisto, joka perustettiin teollisuuden alemman toimihenkilöstön ja työnjohtajien peruskouluttamiseen kirjekurssein eli nykytermein etäopiskeluna. Sen toimitusjohtajia oli L. I. Suurla. Oppilaitoksen tarjoamien palvelusten kustannuksista vastasivat opiskelijat itse tai heidän työnantajansa. Tietomiehen koko osakekannan ostivat vuonna 1947 Työteholiitto, Puunjalostusteollisuuden Keskusliitto, Teollisuusliitto ja Työnantajain Keskusliitto Työteholiiton aloitteesta. Tietomiehestä tuli vuonna 1951 perustetun Rastorin tytätyhtiö.Rastor Pörssitietoa. Viitattu 18.6.2023 ==Lähteet== Luokka:Suomalaiset oppilaitokset
Mazar-i-Sharifin lentoasema

Mazar-i-Shafirin lentoasema on yhdeksän kilometrin päässä Mazar-i-Sharifin kaupungista sijaitseva lentoasema Afganistanissa. Lentoasema on suurimmaksi osaksi sotilaskäytössä, jonka lisäksi sieltä operoidaan lentoja muualle Afganistaniin. Lentoasema sijaitsee 391 metrin korkeudessa merenpinnasta. Lentoasemalla on yksi 3 158 metriä pitkä ja 46 metriä leveä kiitotie. == Lentoyhtiöt ja kohteet == *Ariana Afghan Airlines: Herat, Kabul *Kam Air: Kabul *Pamir Airways: Kabul == Lähteet == == Aiheesta muualla == *Mazar-i- Sharifin kansainvälisen lentoaseman sotilaallinen rooli Luokka:Afganistanin lentoasemat
Larkin’s Landing

Larkin's Landing on aavekaupunki Alamedan piirikunnassa Kaliforniassa. Kaupungin nimi on kunnianosoitus Stephen Larkinille, joka perusti kaupungin vuonna 1851. == Lähteet == Luokka:Kalifornian aavekaupungit Luokka:Alamedan piirikunnan maantiede
Melita

Melita on aavekaupunki Alamedan piirikunnassa Kaliforniassa. Se sijaitsee 5,6 kilometrin päässä Berkeleystä. Melitassa toimi postitoimisto vuodesta 1869 vuoteen 1871. == Lähteet == Luokka:Kalifornian aavekaupungit Luokka:Alamedan piirikunnan maantiede
Tarin Kowtin lentoasema

Tarin Kowtin lentoasema on Tarin Kowtin kaupungin läheisyydessä sijaitseva lentoasema Afganistanissa. Lentoasema oli ainoastaan sotilaallisessa käytössä, kunnes 29. kesäkuuta 2009 Kam Air aloitti liikennöinnin lentoasemalle Kabulista. Lentoasemalla on yksi 1 829 metriä pitkä ja 34,5 metriä leveä sorapäällysteinen kiitotie. == Lähteet == Luokka:Afganistanin lentoasemat
Russell City

Russell City (myös Russell) on aavekaupunki Alamedan piirikunnassa Kaliforniassa. Se oli kunnallishallinnoton alue vuodesta 1853 vuoteen 1964, jolloin se paloi maan tasalle. Russel City sijaitsee noin 16 kilometrin päässä piirikunnan pääkaupungista, Oaklandista. Kaupungin nimi on kunnianosoitus James Russelille. == Lähteet == Luokka:Kalifornian aavekaupungit Luokka:Alamedan piirikunnan maantiede
Daria Gaiazova

Daria Gaiazova (s. 24. joulukuuta 1983) on entinen kanadalainen maastohiihtäjä. Maastohiihdon maailmancupissa Gaiazova kilpaili ensimmäisen kerran Düsseldorfin vapaan hiihtotavan sprintissä lokakuussa 2005. Hänen paras sijoituksensa maailmancupissa on kolmas sija, jonka hän on saavuttanut Chandra Crawfordin kanssa parisprinteissä Düsseldorfissa joulukuussa 2010 ja Sotšissa helmikuussa 2013. Ennen ensin mainittua hänen paras sijoituksensa oli ollut 12:s sija, jonka hän oli saavuttanut kolme kertaa: Canmoren perinteisen hiihtotavan sprintissä helmikuussa 2010, Otepään perinteisen hiihtotavan sprintissä tammikuussa 2010 ja Canmoren perinteisen hiihtotavan parisprintissä joulukuussa 2005. Parisprintissä hänen parinaan oli Tara Whitten. Henkilökohtaisissa kilpailuissa hänen paras sijoituksensa on neljäs sija Liberecin perinteisen hiihtotavan sprintistä tammikuussa 2013. Gaiazova sijoittui Oslon MM-kilpailuissa 2011 parisprintissä kuudenneksi. Hän lopetti uransa keväällä 2014. == Lähteet == Luokka:Kanadalaiset maastohiihtäjät Luokka:Vuonna 1983 syntyneet Luokka:Elävät henkilöt
Kaupunkilapset

__NOTOC__ Kaupunkilapset on rap-yhtye Kymppilinjan ensimmäinen studioalbumi. Se julkaistiin vuonna 2007 Kenola Musicin kautta. == Kappaleet == # (mukana Pyhimys) # # (mukana Luminate & Don P) # # # (mukana Efu) # # # (mukana Efu) # # (mukana Resus) # # # (mukana Paperi-T) # == Tuottajat == * Liekki-P: 1, 2 * Don P: 3, 12, 14 * Ola: 4 * Coma: 5, 11, 13 * JV: 6 * Phoo: 7, 15 * MGI: 8, 9, 10 Luokka:Vuoden 2007 esikoisalbumit Luokka:Kymppilinjan albumit Luokka:MGI:n tuottamat albumit
Reino & Aino – Rakkaustarina

Reino & Aino – Rakkaustarina on studioalbumi, joka julkaistiin 15. helmikuuta 2010. Se on eräänlainen kunnianosoitus kotikenkiä valmistavaa 80-vuotiasta Suomen Kumitehdasta kohtaan. Albumi sisältää eri esittäjien tulkintoja suomalaisista rakkauslauluista. Mukana on kaksi uutta laulua: Dave Lindholmin ”Kaikki muu” sekä Pasi Kauniston ”Oot yhä vierelläin”, jonka on säveltänyt levyn tuottaja Ari Kankaanpää ja sanoittanut Pauli Hanhiniemi. Levyn tuotto lahjoitetaan Sotiemme veteraanit -järjestön kautta paikallisesti sekä Lastenklinikan sydänosastolle. == Kappaleet == # Vicky Rosti: Tahdotko mut tosiaan # Pauli Hanhiniemi: Sametinpehmeä yö (- Nights in White Satin -) # Lea Laven: Luonas kai olla saan # Pate Mustajärvi: Olet kaikki # Pasi Kaunisto: Oot yhä vierelläin # Matti Esko: Anna mulle lovee (- Gimme Some Lovin' -) # Olli Lindholm: Laulu # Markku Aro: Kauan # Dave Lindholm: Kaikki muu # Jukka Leisti: Balladi elokuvasta Klaani == Muusikot == * Ari "Kankku" Kankaanpää – kitarat * Safka Pekkonen – urut, haitari * Klaus Wirzenius – basso * Tommi Rautiainen – rummut * Hanna-Riikka Siitonen – taustalaulu * Marika Tuhkala – taustalaulu == Lähteet == * Levykauppa Äx * Ainoille ja Reinoille tehtiin levy (Tamperelainen, 7.2.2010) Luokka:Vuoden 2010 kokoelma-albumit Luokka:Suomalaiset popalbumit
Qal'eh-ye Naw

Qal'eh-ye Naw (, ) on kaupunki Afganistanissa ja Badghisin maakunnan tärkein kaupunki. Qal'eh-ye Nawin asukasluku on 9 920 (vuoden 2012 väestönlaskenta). Kaupungissa sijaitsee pieni Qal'eh-ye Nawin lentoasema. == Lähteet == Luokka:Afganistanin kaupungit
Mazda 626 (GE)

Mazda 626 GE on Mazda 626:n neljännen sukupolven malli, jota valmistettiin vuosina 1991–1997. Se korvasi edeltäneen GD-mallin ja seuraajaksi tuli Mazda 626 GF. Japanissa mallin nimenä oli Mazda Capella. Korimalleina olivat neliovinen sedan ja viisiovinen hatchback. == Aiheesta muualla == 626 GE Luokka:D-segmentin autot Luokka:1990-luvun autot
Öinen katukahvila

Öinen katukahvila (Place du Forumilla, Arlesissa) () on Vincent van Goghin öljyvärimaalaus syyskuulta 1888. Teos on nykyisin Kröller-Müller-museossa Otterlossa. Arlesilainen kahvila, jota maalaus esittää, toimii yhä ja on nykyisin nimetty van Goghin mukaan.The Vincent van Gogh Gallery: The Paintings == Lähteet == Luokka:Vincent van Goghin maalaukset
Vietnamin–chamien sota (1446–1471)

Vietnamin–chamien sota (1446–1471) käytiin Vietnamin keisarikunnan eli Đại Việtin ja nykyisessä Keski-Vietnamissa sijainneen Champan kuningaskunnan kesken. Vuonna 1446 Đại Việt hyökkäsi Champan keskiosiin ja valtasi pääkaupunki Vijayan, mutta chamit valtasivat pääkaupunkinsa takaisin seuraavana vuonna.Defeat and destruction World Visit Guide Vuonna 1471 Vietnamin armeija kuningas Le Thanh Tongin johdolla valtasi Vijayan ja surmasi tuhansia sen asukkaita. Eloonjääneet chamit pakenivat valtakunnan lounaisosiin ja monet heistä kääntyivät shia-muslimeiksi.Timeline : History of Champa World History at KMLA Tähän päättyi Champan olemassaolo itsenäisenä kuningaskuntana. Valloitetuista alueista tuli Vietnamin maakunnat Thanh Hóa, Tu Nghia ja Hoai Nhon. Overview of History of Kingdom of Champa Viettouch == Lähteet == Luokka:Vietnamin sotahistoria Luokka:1400-luvun sodat
Chaghcharan

Chaghcharān (, ) eli Firozkoh (, ) on kaupunki Keski-Afganistanissa ja Ghowrin maakunnan hallinnollinen pääkaupunki. Kaupungissa asui vuoden 2019 arvion mukaan 7 920 ihmistä ja suurin etninen ryhmä on tadžikit. Chaghcharānista on 380 kilometriä pitkä moottoritieyhteys länteen Heratiin ja itään Kabuliin. Kaupungin läheisyydessä sijaitsee Chaghcharan lentoasema, josta liikennöidään Kabuliin ilmateitse. == Lähteet == Luokka:Afganistanin kaupungit
Chaghcharanin lentoasema

Chaghcharanin lentoasema on Chaghcharanin kaupunkia palveleva lentoasema Afganistanissa. Lentoasema sijaitsee 2 250 metriä merenpinnan yläpuollella. Lentoasemalla on yksi päällystämätön kiitotie, joka on 1 800 metriä pitkä. Ainoastaan Pamir Airways käyttää lentoasemaa kaksi kertaa viikossa reittilennoillaan Heratiin. == Lähteet == == Aiheesta muualla == *Great Circle Mapperin tietopaketti lentoasemasta Luokka:Afganistanin lentoasemat
Amériques

Amériques on Edgar Varèsen suurelle orkesterille säveltämä musiikkiteos. Se on alun perin vuosilta 1918–1921. Teoksesta on olemassa uudempi versio vuodelta 1927. Amériques on yksiosainen ja yli 20-minuuttinen. Teos oli ensimmäinen, jonka Varèse sävelsi Yhdysvaltoihin muutettuaan. Amériquesin alkuperäisen version esitti ensimmäistä kertaa 9. huhtikuuta 1926 Leopold Stokowskin johtama Philadelphian orkesteri. Uusittu versio kantaesitettiin 30. toukokuuta 1929. Teoksen levytti ensimmäisenä Maurice Abravanelin johtama Utah'n sinfoniaorkesteri vuonna 1960. Jukka Isopuro huomauttaa HKO:n konserttiarviossaan vuonna 2023, että sävellystä kuullaan kovin harvoin, ja syynä voi olla, että se vaatii patarumpujen lisäsi 13 lyömäsoittajaa ja muun orkesteri samassa suhteessa. Se on kuitenkin edelleen merkkiteos.Jukka Isopuro, Kujetta, ääntä ja vimmaa kolmelta vuosisadalta. Helsingin Sanomat 15.9.2023 s. B 3 ==Lähteet== Luokka:Edgar Varèsen teokset Luokka:1920-luvun musiikkiteokset
Farah

Farah (, ) on kaupunki Farahin maakunnassa Afganistanissa ja se on samalla maakunnan hallinnollinen pääkaupunki. Vuonna 2006 kaupungissa oli arviolta 30 200 asukasta. ==Maantiede== Farah sijaitsee Lounais-Afganistanissa Farahjoen varrella. Kaupungin korkeus merenpinnasta on noin 730 metriä. Alue on avointa aavikkoa ja kesät Farahissa ovat tyypillisesti kuiva ja pölyisiä. Farahin vanhankaupungin rauniot sijaitsevat Farahjoen oikealla rannalla ja sen uusi kaupunki joen toisella puolella. ==Historia== Farah sijaitsee vanhojen kauppareittien varrella ja paikalla on ollut asutusta jo pitkään. Kauppareitit heratista, kandaharista ja Sistanista kohtaavat kaupungin kohdalla. Kaupunki sijaitsee Farahjoen varrella, joka on todennäköisesti sama paikka, kuin Avestassa mainittu Fradaθā. Muita historiallisissa lähteissä mainittuja saman nimen muotoja ovat Prophthasia, Propasta ja Phrada. Phrada oli akhaimenidien Persiaan kuuluneen Drangianan satraapin pääkaupunki. Aleksanteri Suuren vallattua Persian kaupungille annettiin uusi nimi Prophthasia ja myöhemmin se oli sasanidienPersian tärkeä tukikohta valtakunnan rajalla. Islamilaisissa aikalaislähteissä kerrotaan alueen muslimivalloituksesta, mutta Farahia ei mainita niissä nimeltä. Kuitenkin jotkin maantieteilijät, kuten Istakhri, Yakut, Ibn Hawkal ja al-Mukaddasi mainitsevat paikan omissa teoksissaan. Paikalla kerrotaan olleen sillan ja alueella asuneen kharijiitteja. Mongolit tuhosivat kaupungin vuonna 1221 ja myöhemmin sen hävitti Nadir Šah. 1930-luvulla kaupungin läpi rakennettiin Heratin ja Kandaharin välinen tie ja vuonna 1958 joen ylittävä silta. Neuvostoliitto teki sotilaallisen väliintulon Afganistanin sodassa vuonna 1979 ja Farahin alueella käytiin ankaria taisteluja neuvostojoukkojen ja paikallisten mujahidien välillä. 1980-luvun puolivälillä Neuvostoliitto rakennutti sotilas- ja lentotukikohdan läheiseen Shindandiin. Yhdysvaltojen johtama liittouma hyökkäsi Afganistaniin vuonna 2001 ja Farah kärsi niin liittouman ilmaiskuista kuin Taliban-liikkeen toiminnasta alueella. Taliban valtasi kaupungin elokuussa 2021. ==Talous== Farahin alueen pääasiallinen elinkeino on maatalous. Maatalouden mahdollistavat Farah ja Harutjoilta maanalaisia kanavia (kārīz) pitkin tuotava vesi. Alueen viljelykasveihin kuuluvat muun muassa vehnää, puuvillaa, tupakkaa ja ohraa. Ympäröivän tasangon alueella kasvatetaan myös lampaita, joiden villaa käytetään mattojen valmistuksessa. Farahin taloudellinen merkitys on vähentynyt merkittävästi Kandaharin ja Heratin välisten kauppareittien ohitettua kaupungin 1960-luvulla, kun niiden välille rakennettiin päällystetty maantie. ==Väestö== Vuonna 2014/15 Farahissa oli arviolta 36 600 asukasta. Kaupungin tarkka asukasluku vaihtelee eri lähteissä. Kaupungin asukkaat ovat pääasiassa tadžikkeja. ==Lähteet== == Aiheesta muualla == Luokka:Afganistanin kaupungit
Shakespeare-luokka (hävittäjä)

Shakespeare-luokka oli Britannian kuninkaallisen laivaston viiden John I. Thornycroft and Companyn suunnitteleman ja valmistaman laivueenjohtajan muodostama alusluokka. Luokka tunnetaan myös nimellä Thornycroftin laivueenjohtajat. Luokka oli niin menestyksekäs, että sen pohjalta toteutettiin 1920-luvulla ulkovalloille aluksia. Näitä olivat muun muassa: *Romanian laivaston Regele Ferdinand -luokan hävittäjät, jotka valmistettiin Italiassa *Espanjan laivaston Churruca-luokan hävittäjät *Argentiinan laivaston Mendoza-luokan hävittäjät. == Alukset == Luokan aluksista kaksi ensimmäistä tilattiin huhtikuussa 1916 osana hätäohjelmaa ja kolmas alus vuotta myöhemmin huhtikuussa 1917. Neljä viimeistä alusta tilattiin huhtikuussa 1918, mutta ensimmäisen maailmansodan päätyttyä vain kaksi alusta viimeisteltiin laivaston telakoilla ja kaksi tilausta peruutettiin. Shakespeare-luokan laivueenjohtajatFriedman, Norman s. 314 Nimi Telakka Kölinlasku Vesille Valmis Kohtalo HMS Shakespeare John I. Thornycroft and Company, Woolston 2. lokakuuta 1916 7. heinäkuuta 1917 10. lokakuuta 1917 myyty romutettavaksi 2. syyskuuta 1936 HMS Spenser Thornycroft 9. lokakuuta 1916 22. syyskuuta 1917 12. joulukuuta 1917 myyty romutettavaksi 29. syyskuuta 1936 HMS Wallace Thornycroft 15. elokuuta 1917 26. lokakuuta 1918 14. helmikuuta 1919 myyty romutettavaksi 20. maaliskuuta 1945 HMS Keppel Thornycroft lokakuu 1918 23. huhtikuuta 1920 15. huhtikuuta 1925 Portsmouth myyty romutettavaksi heinäkuussa 1945 HMS Broke (ex-HMS Rooke Thornycroft marraskuu 1918 16. syyskuuta 1920 20. tammikuuta 1925 Pembroke haaksirikkoutunut 9. marraskuuta 1942 HMS Saunders Thornycroft - - - tilaus peruutettu 12. huhtikuuta 1919 HMS Spragge Thornycroft - - - tilaus peruutettu 12. huhtikuuta 1919 ==Lähteet== * * * * === Viitteet === *
Density 21.5

Density 21.5 on Edgar Varèsen musiikkikappale soolohuilulle vuodelta 1936. Se sävellettiin Georges Barrèrea varten tämän uudella platinaisella soittimella soitettavaksi.Allmusic.com: Density 21.5, for flute solo Platinan tiheys on lähellä 21,5 grammaa/cm³. Density 21.5 on Varèsen kypsän kauden ainoa teos, joka ei vaadi elektroniikkaa tai huomattavan laajaa esittäjistöä. Kappale perustuu kahteen teemaan, joiden ympärille musiikki rakentuu. == Lähteet == Luokka:Edgar Varèsen teokset Luokka:1930-luvun musiikkiteokset Luokka:Huilukappaleet
Drawbridge

Drawbridge (aiemmin Saline City) on hylätty rautatieasema Alamedan piirikunnassa Yhdysvalloissa. Se sijaitsee noin kymmenen kilometrin päässä Fremontin keskustasta. Kaupungin laskusillan läpi kulki parhaimmillaan kymmenen matkustajajunaa päivässä. Myöhemmin laskusilta lakkautettiin ja Drawbridge autioitui. Kaupunki julistettiin aavekaupungiksi vuonna 1979 ja sen viimeiset asukkaat muuttivat pois samana vuonna. Nykyisin kaupunki on suljettu, eivätkä ulkopuoliset pääse sinne. == Lähteet == Luokka:Kalifornian aavekaupungit Luokka:Alamedan piirikunnan maantiede
Hacienda (kaupunki)

Hacienda (myös Hearst) on aavekaupunki Alamedan piirikunnassa Kaliforniassa. Se sijaitsee Pleasantonista etelään Western Pacific Railroadilla. Juna-asema toimi La Hacienda del Pozo de Verona -maatilana, jonka omisti Phoebe Hearst. == Lähteet == Luokka:Kalifornian aavekaupungit Luokka:Alamedan piirikunnan maantiede
Hearst

Hearst voi viitata seuraaviin asioihin: == Nimenä == * George Hearst (1820–1891), yhdysvaltalainen kaivosmiljonääri ja poliitikko * Millicent Hearst (1882–1974), yhdysvaltalainen näyttelijätär, William Randolph Hearstin vaimo * Patty Hearst (s. 1954), yhdysvaltalainen rikollinen. * Hunter Hearst Helmsley, Triple H, oik. Paul Michael Levesque (s. 1969), yhdysvaltalainen showpainija ja näyttelijä * William Randolph Hearst (1863–1951), yhdysvaltalainen kustantaja ja sanomalehtimiljonääri ja poliitikko * William Randolph Hearst Jr. (1908–1993), yhdysvaltalainen palkittu toimittaja * William R. Hearst III (s. 1949), yhdysvaltalainen miljardööri ja Hearst- yritysryppään johtaja == Paikkoja == * Hearst, kaupunki Ontarion provinssissa, Kanadassa. * Hearst, kaupunki Kaliforniassa, yhdysvalloissa. * Hearst Island, saari Etelämantereella. * Hacienda, Kaliforniassa sijaitsevan aavekaupungin entinen nimi. == Yrityksiä == * Hearst Communications, yhdysvaltalainen media- alan yritys * Hearst Television, yhdysvaltalainen televisioyhtiö
Merienda

Merienda on aavekaupunki Alamedan piirikunnassa Kaliforniassa. Sen korkeus merenpinnasta on 34 metriä. Kaupunki merkittiin karttoihin vielä vuoteen 1906 asti. Vuonna 1917 kaupungin asukkaat muuttivat Alstoniin, joka on nykyään Dresser. == Lähteet == Luokka:Kalifornian aavekaupungit Luokka:Alamedan piirikunnan maantiede
Turhuuden turuilla (elokuva)

Turhuuden turuilla (Vanity Fair) on vuonna 2004 ilmestynyt romanttinen draama, jonka ohjasi Mira Nair. Elokuva perustuu William Makepeace Thackerayn samannimiseen romaaniin. == Rooleissa == Luokka: Vuoden 2004 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Mira Nairin ohjaamat elokuvat Luokka:Yhdysvaltalaiset romaaneihin perustuvat elokuvat
Gia Long

Gia Long (1761–1820) oli Nguyễn-dynastian ensimmäinen Vietnamin keisari. Hän oli alkuperäiseltä nimeltään Nguyễn Phúc Ánh. Hän oli Nguyễn-suvun perillinen, joka hallitsi Vietnamin eteläosaa ennen kuin Tay Sonin kapina yhdisti Vietnamin yhden hallitsijan alaisuuteen. Nguyễn Phúc Ánh kokosi ranskalaisen piispa Pigneau de Behainen avulla armeijan, jonka avulla hänen onnistui syrjäyttää Tây Sơn -hallitsijat ja palauttaa Nguyễn-suvun valta. Vuonna 1802 hänestä tuli koko Vietnamin keisari, ja hän otti hallitsijanimen Gia Long yhdistämällä alkuosan Hồ Chí Minhin silloisesta nimestä Gia Định ja loppuosan Hanoin nimestä Thăng Long. Hän siirsi pääkaupungin Hanoista Huếen ja nimitti valtion Vietnamiksi. Hän haki tukea kiinalaisilta ja otti kiinan kielen valtion viralliseksi kieleksi. Vastineeksi tuesta Gia Long suvaitsi myös ranskalaisia lähetyssaarnaajia alueellaan. == Katso myös == * Nguyễn-dynastia (1792–1883) == Lähteet == Luokka:Nguyễn-dynastia Luokka:Vietnamin keisarit Luokka:Vuonna 1761 syntyneet Luokka:Vuonna 1820 kuolleet
Fourtou

Fourtou on Ranskan kunta Oksitanian alueella Auden departementissa maan eteläosassa. Se sijaitsee Limoux’n kaakkoispuolella Corbièresin vuoristoalueella. Kunnan pinta-ala on 20,5 neliökilometriä ja siellä on arviolta 71 asukasta (vuonna 2016). Kylä on kunnan keskellä, ruisseau du Moulinin vasemmalla puolella, Orbieujoen varrella, jonka lähde on kunnan pohjoisosassa. == Lähteet == == Aiheesta muualla == Luokka:Auden kunnat
André Kolingba

André-Dieudonné Kolingba (12. elokuuta 1936 – 7. helmikuuta 2010, Pariisi) oli keskiafrikkalainen kenraali ja Keski-Afrikan tasavallan presidentti vuosina 1981–1993. Kolingba nousi valtaan 1981 syrjäyttämällä David Dackon verettömällä vallankaappauksella. Kolingba kuvasi itsensä rauhan miehenä, mutta vallankaappauksen jälkeen hän poltatti kyliä maan pohjoisosissa ja toi oman heimonsa valtion johtoon. Kolingba joutui taipumaan painostuksen vuoksi viimein monipuoluejärjestelmään, mikä huipentui vuoden 1993 demokraattisiin presidentinvaaleihin, joissa Ange-Félix Patassé voitti Kolingban. Kolingba oli myös vuoden 2001 toukokuun 28. vallankaappausyrityksen takana. Sen jälkeen tuhansien yacomahien piti paeta vainoa. Kolingba itse haki turvapaikkaa Ugandasta. Kolingba tuomittiin poissaolevana kuolemaan ja häneltä riistettiin hänen sotilasarvonsa. François Bozizén noustua valtaan vuonna 2003 järjestettiin kansallisen dialogin tribunaali ja Kolingballe myönnettiin armahdus. Kolingba kuoli Pariisissa sairastamaansa syöpään. == Lähteet == Kolingba Luokka:Vuonna 1936 syntyneet Luokka:Vuonna 2010 kuolleet
Muteniaatikot (yhtye)

Muteniaatikot (ent. Da Muteniacs) on suomalainen rap-yhtye. Yhtyeen muodostivat räppäri Ezkimo ja tuottaja Juan Muteniac. Ezkimo kuoli kesäkuussa 2015. Yhtyeen ensimmäisenä julkaisuna voidaan pitää Ezkimon Muteniaatikot -albumia, joka piti alun perin julkaista Muteniaatikot -nimen alla. == Aiheesta muualla == * * * Luokka:Suomalaiset duot Luokka:Suomalaiset hip hop -yhtyeet
Berazino

Berazino () eli Berezino () on pieni kaupunki Valko-Venäjällä ja samanniminen piiri Minskin alueella. Kaupungin keskusta sijaitsee maanteitse 106 kilometriä Minskin itäpuolellaБеларусь Автодорожная (Belarus Avtodorožnaja), 1:1 200 000. Квадрограф, Minsk, 2008. Минская Область - Атлас Автомобильных дорог, 1:200 000. Издательство "Тривиум", Minsk, 2007. ISBN 978-985-409-085-6 . Kaupunki on samannimisen maaseutuvaltaisen hallintopiirin (rajon) keskus. Koko piirin väkiluku oli syksyn 2009 väestönlaskennassa 25 031, josta 12 020 kirjattiin kaupunkiasukkaiksi. Piirin pinta-alasta 50% (948 km²) on luokiteltu metsäksi, 34% (637 km²) maatalouskäytössä olevaksi maaksi ja 7,4% suoksi. Maatalous on merkittävä työllistäjä ja teollisuuslaitoksesta merkittävä osa pohjautuu maataloustuotannon jalostamiseen (juustotehdas, pellavan tuotantolaitos, tislaamo). Nykyisistä liikenneyhteyksistä tärkeimpiä on Minskistä saapuva ja kaupungin läpi ja Berezinan yli kulkeva Minsk-Mahiljou-valtatie M4. Historiallisesti merkittävää on kaupungin sijainti Mustaanmereen laskevan Dneprin Berezina-sivuhaaran länsirannalla. Berezina-joki on myös nykyään navigoitavissa ja jokikuljetusten käytössä alajuoksulta Berazinoon ja yläjuoksulla ainakin Barysaun kaupunkiin saakka.География Беларусь, Атлас, 10 класс (Geographical Atlas of Belarus, for 10th grade). "Белкартография" & al, Minsk, 2009. ISBN 978-985-508-168-6. ) Joki sopii myös vesiretkeilyyn.Tourist routes in Belarus. National Tourism Agency, Minsk, 2008. Pages 12-13. ISBN 978-985-6871-13-2. == Lähteet== == Aiheesta muualla == *Tiivis kaupunkikuvaus (bycity.org) *Kartta kaupungin keskustasta (bycity.org) *WikiMapia satelliittikuva kaupungista, kohteiden selitykset pääosin , tai *Neuvostoliiton aikaisia topografiakarttoja alueesta *Kuvia joistain Berazinon rakennuksista (globus.tut.by) *Maisemavalokuvia kaupungista , tai (radzima.org) Luokka:Minskin alueen kaupungit
Pääkalloprikaati

Pääkalloprikaati (Escape to Athena) on vuonna 1979 ensi-iltansa saanut brittiläinen seikkailuelokuva. Toiseen maailmansotaan sijoittuvan tarinan ohjasi George Pan Cosmatos, ja siinä esiintyy monia tunnettuja 1970-luvun näyttelijöitä. Elokuva tapahtuu saksalaisten sotavankileirissä toisen maailmansodan aikana. Leirin johtajaa majuri Otto Hechtiä esittää Roger Moore. Joukko vankeja (mm. Elliott Gould, David Niven ja Sonny Bono) suunnittelee pakoa kreikkalaisen vastarintaliikkeen tuella. Liikkeen johtajaa esittää Telly Savalas. Paon taustalla ovat natsien hallussa olevat arvokkaat taide-esineet, joiden pelastamisesta vangit suunnittelevat saavansa rahaa. == Näyttelijät == *Roger Moore – majuri Otto Hecht *Telly Savalas – Zeno *David Niven – professori Blake *Stefanie Powers – Dottie Del Mar *Elliott Gould – Charlie *Claudia Cardinale – Eleana *Richard Roundtree – Nat Judson *Sonny Bono – Bruno Rotelli *Anthony Valentine – SS-majuri Volkmann *Siegfried Rauch – Braun *Michael Sheard – kersantti Mann ==Arvioita== Video-oppaassa vuodelta 1994 Sam Inkinen pitää Pääkalloprikaatia uskomattomana mutta viihdyttävänä ja antaa sille kolme tähteä viidestä, mikä vastaa sanallista arviota ”hyvä”. ==Lähteet== == Aiheesta muualla == * * Luokka:Brittiläiset seikkailuelokuvat Luokka:Vuoden 1979 brittiläiset elokuvat Luokka:Toiseen maailmansotaan pohjautuvat elokuvat
Ristin varjossa

Ristin varjossa (Peter and Paul) on yhdysvaltalainen televisioelokuva, joka kuvaa Paavalin ja Pietarin elämää. Paavalia esittää Anthony Hopkins ja Pietaria Robert Foxworth. Elokuvan ohjasi Robert Day. == Tarina == Ristin varjossa käynnistyy noin neljä vuotta Jeesuksen kuoleman jälkeen, kun Stefanos kivitetään. Elokuva seuraa tämän jälkeen Saulin kääntymistä kristityksi Damaskokseen johtavan tien varrella, minkä jälkeen hän vaihtoi nimensä myös Paavaliksi. Barnabas (Herbert Lom) tutustuttaa Paavalin Pietariin Jerusalemissa. Tämän jälkeen he alkavat levittää Jumalan sanaa, mutta kokevat myös erimielisyyksiä. Elokuva loppuu Roomaan, jossa molemmat kuolevat marttyyrikuoleman. Albert Jeyte ja Jim Kail saivat minisarjasta Emmyn parhaasta maskeerauksesta. Vittorio Nino Novarese oli ehdolla Emmyyn parhaasta puvustuksesta. == Näyttelijät == ==Arvioita== Video-oppaassa vuodelta 1994 Roope Lehtinen ihmettelee, mitä Anthony Hopkins tekee tässä pitkästyttävässä draamassa, jossa ohjauksesta ei ole tietoakaan. Hän antaa elokuvalle yhden tähden viidestä, mikä vastaa sanallista arviota ”huono”. == Lähteet == == Aiheesta muualla == * * Luokka:Yhdysvaltalaiset televisioelokuvat Luokka:Vuoden 1981 yhdysvaltalaiset elokuvat Luokka:Yhdysvaltalaiset elämäkertaelokuvat Luokka:Kristinuskosta kertovat elokuvat
Charles A. Halleck

Charles Abraham Halleck (22. elokuuta 1900 DeMotte, Indiana – 3. maaliskuuta 1986 Lafayette, Indiana) oli yhdysvaltalainen republikaanipoliitikko. Halleck toimi tammikuusta 1935 tammikuuhun 1969 Yhdysvaltain edustajainhuoneen jäsenenä. Hän edusti Indianan osavaltion toista vaalipiiriä. Vuosina 1947–1949 ja 1953–1955 hän toimi edustajainhuoneen enemmistöjohtajana ja vuosina 1959–1965 vähemmistöjohtajana. Hänen seuraajansa edustajainhuoneen vähemmistöjohtajan tehtävässä oli tuleva presidentti Gerald Ford. Halleck oli varsinaiselta ammatiltaan juristi. Hän opiskeli lakia Indianan yliopistossa Bloomingtonissa ja suoritti Bachelor of Laws -tutkinnon vuonna 1924, jona vuonna hän myös sai lakimiehenoikeudet. Hän työskenteli vuosina 1924–1934 yleisenä syyttäjänä. Halleck oli sotaveteraani. Hän osallistui ensimmäiseen maailmansotaan Yhdysvaltain maavoimien jalkaväessä. Hän oli naimisissa. Halleckin puoliso oli Blanche White Halleck, joka menehtyi vuonna 1973. Heillä oli kaksi lasta, kaksoset Charles W. ja Patricia. Halleck kuoli maaliskuussa 1986, 85-vuotiaana. == Lähteet == == Aiheesta muualla == * Luokka:Yhdysvaltain edustajainhuoneen jäsenet Luokka:Yhdysvaltain edustajainhuoneen enemmistöjohtajat Luokka:Yhdysvaltalaiset juristit Luokka:Yhdysvaltalaiset republikaanipoliitikot Luokka:Vuonna 1900 syntyneet Luokka:Vuonna 1986 kuolleet
Hermes Conrad

Hermes Conrad on kuvitteellinen hahmo Futurama-televisiosarjassa. Hahmon ääninäyttelijä on Phil LaMarr. Hermesillä ei ole mitään vakiintunutta hokemaa, mutta hänen voi kuulla usein toteavan "Sweet [jotain] of [jokin paikka]!" Tällaisia ovat olleet mm.: "Sweet lion of Zion!" (jaksossa Xmas Story), "Sweet three-toed sloth of ice planet Hoth!" (The Sting) ja "Sweet dodo of Lesotho!" (The Duh-Vinci Code).. ==Elämä== Hermes Conrad on jamaikalainen byrokraatti- rastafari. Hermes on 34. tason byrokraatti ja kunnia-Globetrotter. Hermesin työnkuvaan kuuluu pitää Planet Express jotenkin tuottavana, ja siksi hän joutuu usein nuhtelemaan muita työntekijöitä. Hermesillä on vaimo LaBarbara ja 12-vuotias poika Dwight Conrad. Ennen Planet Expresillä työskentelyä Hermes oli olympiatason limbooja. Hän kilpaili vuoden 2980 Olympialaisissa Maan joukkueessa. Siellä tapahtuneen tragedian vuoksi hän lopetti limboamisen kokonaan. Hermesin pahin kilpailija oli Barbadokselta oleva Barbados Slim, joka on myös kiinnostunut Hermesin vaimosta LaBarbarasta. ==Lähteet== Luokka:Futuraman hahmot